MLDataScientist/Wikipedia-uzbek-2024-05-01 huggingface dataset:
Or Dadia

Or Dadia (yoki Dadya, 1997-yil, 12-iyulda tugʻilgan) — isroillik futbolchi, Isroil Premer-ligasining Hapoel Beʼer Sheva klubida oʻng qanot himoyachisi.

Yoshligi 
Dadid Isroilning Beʼer Sheva shahrida yahudiy oilasida tugʻilgan. Isroil mudofaa kuchlarida askar boʻlib xizmat qilgan.

Klubdagi faoliyati

Faoliyatining ilk kunlari 
Or Dadia Maccabi Beʼer Sheva va Hapoel Beʼer Shevaning yoshlar boʻlimlarida oʻsgan. 2017-yilning 15-mayida, 2016-17-yilgi mavsumda u Hapoel Beʼer Sheva jamoasida Teddy stadionida Beitar Jerusalemga qarshi oʻyinda (1:1) debyut qilgan. 20-may kuni Turner stadionida Bnei Sakhnin klubi ustidan 0:2 hisobida gʻalaba qozongan ikkinchi oʻyinda jamoasi bilan chempionlikni qoʻlga kiritdi.

2017-18-yilgi mavsumda Or Dadia Liga Leumitdan Hapoel Bnei Lod klubiga ikki yilga ijaraga berilgan edi. 2017-yilning 8-avgustida u Toto kubogida Lod Municipal stadionida Hapoel Tel-Aviv klubiga qarshi 4:1 hisobida yakunlangan oʻyinda debyut qildi. 21-avgust kuni u Liga Leumit tarkibida debyut qildi va Lod Municipal Stadiumdagi Ironi Nesherga qarshi 0:2 hisobida jamoasi bilan gʻalaba qozondi. Mavsum oxiriga kelib u ligada 24 ta oʻyin oʻtkazdi va jamoasi bilan oʻninchi oʻrinni egalladi. 2018-19-yilgi mavsumda u oʻz jamoasi bilan Liga Leumitda toʻqqizinchi oʻrinni egalladi va ligada 31 oʻyin oʻtkazib, bitta gol urdi.

Xalqaro faoliyati 
Dadia 2022-yil, 27-sentyabr kuni Maltaga qarshi oʻrtoqlik oʻyinida Isroil milliy terma jamoasi safida debyut qilgan.

Faoliyat statistikasi

Yutuqlari

Klub 

 Hapoel Beʼer Sheva

 Isroil Premer-ligasi: 2016-17
 Isroil davlat kubogi: 2019-20, 2021-22
 Isroil Superkubogi: 2022

Yana qarang 

 Yahudiy futbolchilar roʻyxati
 Sportdagi yahudiylar roʻyxati
 Isroilliklar roʻyxati

Manbalar 

Futbol assotsiatsiyasi hujumchilari
Yashayotgan insonlar
1997-yilda tugʻilganlar
Arik Benado

Ariel „Arik“ Benado (1973-yil, 5-dekabrda tugʻilgan) — isroillik futbol murabbiyi va markaziy himoyachi sifatida oʻynagan sobiq futbolchi.

Klubdagi faoliyati 

Benado Maccabi Haifada ikkinchi avlod futbolchisi edi; uning otasi Shlomo 1970-yillarda Maccabi Haifa klubida futbol oʻynagan. Arik toʻqqiz yoshida futbol oʻynay boshladi va kattalar jamoasiga koʻtarildi. U tajriba orttirish uchun 1990-yillarning oʻrtalarida Beitar Jerusalem klubida ikki yillik oʻynadi. U Maccabi safida besh marta liga chempionligini qoʻlga kiritgan va Mamlakat kubogi gʻolibi boʻlgan. Benado, shuningdek, Isroil terma jamoasining uzoq yillik aʼzosi boʻlib, u terma jamoada eng koʻp oʻyin oʻtkazgan (94 oʻyin) rekordini oʻrnatgan. Terma jamoada markaziy himoyachi sifatida oʻynaygan. U yaxshi himoyachi, uning kuchi tomonlaridan biri oyoqlarini tez ishlashi edi. U Yevropada klub va terma jamoa safida eng yaxshi hujumchilarga qarshi muvaffaqiyatli himoyalana olgan. U UEFA Chempionlar Ligasi guruh bosqichida Maccabi safida ham maydonga tushgan. Beitar klubi 2006-07-yilgi mavsumda u bilan yangi shartnoma imzolagan.

2010-yil iyun oyida Benado 2011-yil iyun oyida nafaqaga chiqishidan oldin soʻnggi mavsumda Haifa Maccabiga qaytishga rozi boʻldi. U oʻyinni zaxira oʻrindigʻidan boshladi, ammo tezda Elisha Levining Maccabi Haifa klubining asosiy himoyachisiga aylandi va Maccabi Haifa chempionligini qoʻlga kiritdi.

Murabbiylik faoliyati 
2012-yil, 17-noyabrda Benado Maccabi Haifaga vaqtinchalik bosh murabbiy etib tayinlandi, bir hafta oʻtib, 2012-yil, 25-noyabrda toʻliq bosh murabbiy sifatida faoliyatini davom ettirdi.

2014-yil, 25-fevralda Benado Isroil milliy futbol jamoasida Eli Guttmanning yordamchisi etib tayinlandi.

2015-yil, 4-mayda Benado 21 yoshgacha boʻlgan Isroil milliy terma jamoasiga bosh murabbiy etib tayinlandi.

Boshqaruv statistikasi

Yutuqlari

Individual 

 Isroil Premer-ligasi: 1993-94, 2000-01, 2001-02, 2003-04, 2004-05, 2005-06, 2006-07, 2007-08, 2010-11; ikkinchi oʻrin 1999-00, 2002-03
 Davlat kubogi: 1993, 1998, 2008, 2009; ikkinchi oʻrin 2002, 2011
 Toto kubogi: 1993-94, 2001-02, 2005-06, 2009-10

Murabbiy sifatida 

 Isroil Premer-ligasi: ikkinchi oʻrin 2012-13

Individual 

 Isroil Premer-ligasida yilning eng yaxshi himoyachisi: 2007-08

Manbalar 

Yashayotgan insonlar
1973-yilda tugʻilganlar
Evgeny Ustyugov

Evgeniy Romanovich Ustyugov (; 1985-yil 4-iyunda tugʻilgan) — rossiyalik sobiq biatlonchi. Changʻichilar oilasida tugʻilgan Ustyugov biatlon bilan uch yoshida tanishgan. U oʻz faoliyatini 2005-yilda oʻsmirlar oʻrtasidagi turnirlarda boshlagan, uch yildan soʻng Yevropa chempionatida professional boʻlgan. 2010-yilgi Qishki Olimpiada oʻyinlarida 15 km koʻrinishdagi ommaviy start erkaklar oʻrtasidagi poygada Olimpiya chempioni boʻlgan. 2010-yilgi Olimpiada oʻyinlari oldidan uning shaxsiy musobaqada jahon chempionatidagi eng yaxshi marrasi 20-oʻrin hisoblangan.

Anton Shipulin, Aleksey Volkov va Dmitriy Malyshko bilan birgalikda 2014-yil Rossiyaning Sochi shahrida boʻlib oʻtgan qishki Olimpiya oʻyinlarida erkaklar oʻrtasidagi estafetada oltin medalni qoʻlga kiritgan. 2013—2014-yilgi Jahon chempionati yakunlanganidan soʻng, Ustyugov faoliyatini yakunlaganini eʼlon qilgan.

2020-yil fevral oyida u doping qoidabuzarligi sababli 2013—2014-yilgi mavsumdagi barcha natijalar, jumladan, 2014-yilgi Olimpiada oʻyinlaridan diskvalifikatsiya qilingani eʼlon qilingan. 2020-yil oktyabr oyida yangi sinovlar tufayli uning Vankuverdagi 2010-yilgi medali ham doping tufayli bekor qilinishi maʼlum boʻlgan.

Yoshligi 
Evgeniy Ustyugov 1985-yil 4-iyunda Sovet Ittifoqining Krasnoyarsk shahrida sportchi oilasida tugʻilgan; onasi Olga Rudolfovna va otasi Roman Valeryevich changʻi sporti boʻyicha professional boʻlgan. Ustigov va uning ukasi Aleksandr uch yoshida changʻi uchishni boshlaganlar. Ustyugov klub sportida qatnashmagan, chunki ular uydan juda uzoqda boʻlgan. Uzoq vaqt davomida changʻi uchish, shuningdek, toqqa chiqish va togʻ changʻisi uning sevimli mashgʻulotlari hisoblangan. Maktabda u tez-tez sport tadbirlarida qatnashgan. Biatlon oyinlariga boʻlgan istedodini1997-yilda „Пионерская правда“ (Pionerskaya Pravda) tadbirida kashf etgan. Uning oilasi Ustigovning professional biatlonchi boʻlish istagiga rozi boʻlishgan; uning birinchi murabbiyi Viktor Ermakov hisoblanadi.

Faoliyati 
Ustyugov oʻzining birinchi oʻsmirlar chempionatida 2005-yilda Finlandiyaning Kontiolahti shahrida qatnashib, yakkalik bahslarida 12-oʻrinni, sprint va taʼqib qilish bahslarida mos ravishda 42 va 36-oʻrinlarni egallagan. Meyn shtatining Presk-Ayle shahrida oʻtkazilgan yoshlar oʻrtasidagi biatlon boʻyicha jahon chempionatida u estafetada ikkinchi, yakka va taʼqib qilishda birinchi va sprintda toʻrtinchi oʻrinni egallagan. Langdorf-Arbersee shahrida boʻlib oʻtgan Yevropa chempionatida Ustyugov estafeta bahslarida gʻolib boʻlgan.

Biatlon natijalari 
Barcha natijalar Xalqaro biatlon ittifoqidan olingan.

Olimpiya oʻyinlari 
2 ta medal (1 ta oltin, 1 ta bronza)

Jahon chempionatlari 
2 ta medal (2 ta kumush)

Oʻsmirlar/yoshlar oʻrtasidagi jahon chempionati 
3 ta medal (2 ta oltin, 1 ta kumush)

Shaxsiy gʻalabalar 
3 ta gʻalaba

Manbalar
Christoph Sumann

Christoph „Sumi“ Sumann (1976-yil 19-yanvarda tugʻilgan) — avstriyalik sobiq biatlonchi.

Hayot va faoliyati 
Koʻpgina biatlonchilar bilan boʻlgani kabi, Sumann ham bolaligidan beri shugʻullangan changʻi sportidan biatlonga kirib kelgan. 1990-yillarning oʻrtalariga kelib u Avstriyaning changʻi sporti oʻsmirlar jamoasiga qabul qilingan va keyinchalik yuqori darajaga koʻtarilgan. Oʻsha paytda u mohir changida uchuvchi boʻlgan.

Sumann 2000-yilda faoliyatini biatlonchi sifatida boshlangan va 11 ta mavsum davomida yuqori darajadagi biatlon musobaqalarida ishtirok etgan.

Uning Jahon kubogidagi birinchi gʻalabasi 2002—2003-yilgi mavsumga toʻgʻri kelgan va Jahon kubogida umumiy hisobda 15-oʻrinni egallagan. 2006—2007-yillarda biatlon boʻyicha Jahon kubogida Sumann ommaviy start poygasida gʻolib bo;lgan va mavsumning soʻnggi bosqichiga qadar ommaviy start kubogi yetakchisining qizil koʻylagini kiyib yutgan, garchi u biatlon boʻyicha avstriyaliklar uchun bu juda ajoyib tarix boʻlgan. Vanihoyat maqolni Ole Eynar Byorndalenga boy bergan, u shu tariqa oʻsha mavsumda ommaviy start jahon kubogini qoʻlga kiritgan.

Uning eng yorqin mavsumi 2009—2010-yilgi biatlon boʻyicha Jahon kubogi hisoblanadi. Summan 2010-yilgi Qishki Olimpiada oʻyinlarida estafeta va taʼqib qilish boʻyicha ikkita kumush medalni qoʻlga kiritgan, Jahon kubogida ikkinchi oʻrinni egallagan va shaxsiy kubokdagi unvon uni oʻsha mavsumning eng sovrindor sportchilaridan biriga aylantirgan.

2010—2011-yilgi biatlon boʻyicha Jahon kubogi Sumann uchun qiyinchiliklarga toʻla kechgan, chunki u dekabr oyida Shvetsiyaning Östersund shahrida ichak kasalligiga chalingan va u butun mavsum davomida unga qarshi kurashishga majbur boʻlgan. Biroq, u Jahon chempionatida 20 km yakkalik bahslarda bronza medalini qoʻlga kiritib yana eʼtibor markaziga qaytgan.

Sumann 2013—2014-yilgi mavsum oxirida sportni tark etgan.

Shaxsiy hayoti 

 Union Sportverein Frojach-Katsch klubida Gösvayner Reynxard murabbiylik qilayotgan Sumann oʻz vatanida politsiyachilik bilan shugʻullangan. Bundan tashqari, u uylangan va ikki farzandi, qizi Lea va oʻgʻli Felikslar dunyoga kelgan.

Biatlon natijalari 
Barcha natijalar Xalqaro biatlon ittifoqidan olingan.

Olimpiya oʻyinlari 
3 ta medal (2 ta kumush, 1 ta bronza)

 *Ommaviy start musobaqa sifatida 2006-yilda qoʻshilgan, aralash estafeta 2014-yilda qoʻshilgan.

Jahon chempionatlari 
4 ta medal (2 ta kumush, 2 ta bronza)

Manbalar
Alon Hazan

Alon Hazan (1967-yil, 14-sentyabrda tugʻilgan) — isroillik sobiq futbolchi va Isroil terma jamoasini murabbiy sifatida faoliyatini davom ettirmoqda. Futbolchi sifatida yarim himoyachi sifatida oʻynagan.

Shaxsiy hayoti 
Alon Hazan Isroilning Ashdod shahrida masorti yahudiy oilasida tarbiyalangan.

Futboldan tashqari u siyosat yoʻnalishida tahsil olgan.

Klubdagi faoliyati 
Hazan futbolchilik faoliyatining koʻp qismini Isroilda oʻtkazgan, futbolchilik faoliyatini 18 oyini Angliyaning Watford klubida oʻtkazgan va u bilan ikki marta — Ikkinchi diviziondan Angliya Premyer-ligasigacha koʻtarilgan. 1999-yilda Hazan penaltilar seriyasida yarim final pley-offida Birmingham Cityga qarshi oʻyinda gol urdi va Watford klubini Wembleyda 2:0 hisobida gʻalaba qozongan Bolton Wanderersga qarshi pley-off finaliga olib chiqdi va Premyer-ligaga koʻtarildi. U ingliz futbolining yuqori pogʻonasida oʻynashdan oldin, shaxsiy sabablarga koʻra vataniga Isroilga qaytdi.

Xalqaro faoliyati 
Hazan futbolchi sifatida 1990—2000-yilgi mavsumda Isroil terma jamoasi safida 72 marta maydonga tushgan va 5 ta gol urgan.

Murabbiylik faoliyati 
2022-yil, 8-may holatiga koʻra, Hazan Isroil terma jamoasini boshqaradigan rasmiy milliy bosh murabbiy hisoblanadi.

Yutuqlari 

 Toto kubogi: 1985-86, 1989-90, 1990-91, 1993-94
 Isroil mamlakat kubogi: 1992, 1993, 1995
 Liga Leumit: 1993-94

Yana qarang 

 Yahudiy futbolchilar roʻyxati
 Sportdagi yahudiylar roʻyxati
 Sportdagi yahudiylar roʻyxati (oʻyinchi boʻlmagan)
 Isroilliklar roʻyxati

Boshqaruv statistikasi

Manbalar 

Angliyadagi muhojir futbolchilar
Yashayotgan insonlar
1967-yilda tugʻilganlar
Trennt Michaud

Trennt Michaud (Talaffuzi: Trennt Misho; 1996-yil 22-avgust, Belvill, Ontario) — Kanadalik figurali uchuvchi boʻlib, Evelyn Walsh bilan juftlikda konkida uchish boʻyicha musobaqalarda qatnashadi. Ular Toʻrt qitʼa chempionatining bronza medali sohiblari (2022), Kanada chempionatining uch karra kumush medali sovrindorlari (2019, 2020, 2022) boʻlgan.

2022-yil 21-iyun holatiga koʻra, Walsh/Michaud juftligi Xalqaro konkida uchish ittifoqi (ISU) reytingida oʻn toʻrtinchi oʻrinni egallagan.

Faoliyati 
Trennt 2004-yilda konkida uchishni oʻrgana boshladi. U 2013-yilgi Kanada chempionatida yangi konkida uchuvchilar toifasida qatnashib, yakka holda sakkizinchi va Judit Murta-Anderson bilan juftlikda ikkinchi oʻrinni egallagan.

Trenntning Hope Maklin bilan sherikligi 2014-yilda boshlangan. 2016-yilda ular Kanada oʻsmirlar chempioni boʻlishdi va 2016-yilgi oʻsmirlar oʻrtasidagi jahon chempionatiga yoʻllanma olishdi. Turnirda ular qisqa dasturdagi namoyishdan soʻng oʻn uchinchi oʻrinni egalladi, lekin juftlik erkin dasturda bosqichidan chiqib ketdi. Ularga Alison Purkiss va Skott Rachuk Londonda murabbiylik qilishgan.

2016-yilda Trennt Evelyn Walsh bilan sport juftligini hosil qildi. Xalqaro musobaqada debyutini amalga oshirgan juftlik sentyabr oyi oxirida Tallinda boʻlib oʻtgan Oʻsmirlar oʻrtasidagi Grand Pri seriyasiga kiruvchi musobaqada oʻn birinchi, keyingi oy esa Drezdenda oʻtkazilgan turnirda beshinchi oʻrinni egalladi. 2017-yil yanvar oyida ular Kanada oʻsmirlar chempioni boʻlishdi va mart oyida Taypeyda boʻlib oʻtadigan oʻsmirlar oʻrtasidagi jahon chempionatiga yuborildi. Turnirda ular qisqa dasturda oltinchi, erkin dasturda beshinchi oʻrinni egalladi. Bu natijalari ularga dunyoning eng yaxshi 5 ta konkida uchuvchi juftliklar roʻyxatiga kirishga imkon berdi.

2017-yilgi mavsumda Walsh va Michuad juftligi oʻsmirlar oʻrtasidagi Gran-pri seriyasining ikki bosqichiga yoʻllanma olishdi. Rigada oʻtkazilgan birinchi bosqichda juftlik bronza medalini qoʻlga kiritdi. Zagrebda boʻlib oʻtgan bosqichda esa toʻrtinchi oʻrinni egalladilar. 2018-yil yanvar oyida bu juftlik birinchi marta kattalar oʻrtasidagi Kanada chempionatida ishtirok etishdi. Musobaqa natijalariga koʻra, Evelyn va Trennt beshinchi oʻrinni egalladilar. 2018-yilgi oʻsmirlar oʻrtasidagi jahon chempionatida bu juftlik qisqa dasturda beshinchi, erkin dasturda esa oltinchi oʻrinni egalladi.

Bu juftlik 2021-yilning „Challenger“ seriyasiga kiruvchi Autumn Classic International turnirida debyutini oʻtkazishi rejalashtirilgan edi, biroq Evelyn koʻkrak qafasi infeksiyasini yuqtirib olgan va u davolanishi uchun ikki oy antibiotiklar qabul qilish talab qilingan.

Juftlik oʻzlarining birinchi Skate America Gran-pri turnirida oxirgi oʻrinni egalladi. Bir necha hafta oʻtgach NHK Trophy musobaqasida qatnahsib, oltinchi oʻrinni egalladi.

Natijalari 
 (Evelyn Walsh bilan)

Manbalar 

Yashayotgan insonlar
1996-yilda tugʻilganlar
22-avgustda tugʻilganlar
Yomgʻirlar

„Yomgʻirlar“ — Renat Sobirov va Tohir Sodiqov ijro etgan qoʻshiq. 2018-yil eʼlon qilingan. Qoʻshiq soʻzini Shohruz (Abadiya) va Azamat Otajonov, musiqasini esa Shohruz yozgan. Sobirov taronani aranjirovka qilishda qatnashgan. „Yomgʻirlar“ qoʻshigʻi 2019-yil Sobirovning ayni nomli ilk studiyaviy albomiga kiritilgan. 2019-yil „Bolalar“ guruhining 30-yillik konsertida Sobirov Sodiqov bilan „Yomgʻirlar“ qoʻshigʻini yakuniy „Xayolim senda“ qoʻshigʻidan oldin ijro etgan.

Tarona sol minor tonalligida boʻlib, unda boshdan-oyoq i — v — VII — VI akkord ketma-ketligi qoʻllanilgan. Xususan, ashulada Gm — Dm7 — F — E♭ akkordlari chalingan.

2018-yilning noyabr oyida „Yomgʻirlar“ qoʻshigʻi uchun rejissyor Rustam Meliyev klip suratga olgan. Klip 2019-yil eʼlon qilingan boʻlib, unda avtohalokatga uchragan yigit qismati tasvirlangan. Klipdan Sodiqov bilan Sobirov qoʻshiqni qora fonda ijro etayotgani aks etgan kadrlar ham oʻrin olgan.

Yana qarang 
 „Yomgʻir“

Manbalar

Havolalar 
 

Tohir Sodiqov qoʻshiqlari
Renat Sobirov qoʻshiqlari
2018-yil qoʻshiqlari
Oʻzbek tilidagi qoʻshiqlar
Evelyn Walsh

Evelyn Walsh (Talaffuzi: Evelin Uolsh; 2001-yil 8-iyun, Stratford, Ontario) — kanadalik figurali uchuvchi, Trennte Michaud bilan juftlikda konkida uchish boʻyicha musobaqalarda qatnashadi. Ular Toʻrt qitʼa chempionatining bronza medali sohiblari (2022), Kanada chempionatining uch karra kumush medali sovrindorlari (2019, 2020, 2022) boʻlgan.

2022-yil 21-iyun holatiga koʻra, Walsh/Michaud juftligi Xalqaro konkida uchish ittifoqi (ISU) reytingida oʻn toʻrtinchi oʻrinni egallagan.

Faoliyati 
Evelyn 2003-yilda konkida uchishni oʻrgana boshlagan. Alison Perkiss 2010-yildan boshlab unga murabbiylik qilgadi. 2016-yilgi Kanada chempionatida yangi konkida uchuvchilar toifasida oʻninchi oʻrinni egallagan.

Evelyn Walsh 2016-yilda Trennt bilan sport juftligini hosil qildi. Xalqaro musobaqada debyutini amalga oshirgan juftlik sentyabr oyi oxirida Tallinda boʻlib oʻtgan Oʻsmirlar oʻrtasidagi Grand Pri seriyasiga kiruvchi musobaqada oʻn birinchi, keyingi oy esa Drezdenda oʻtkazilgan turnirda beshinchi oʻrinni egalladi. 2017-yil yanvar oyida ular Kanada oʻsmirlar chempioni boʻlishdi va mart oyida Taypeyda boʻlib oʻtadigan oʻsmirlar oʻrtasidagi jahon chempionatiga yuborildi. Turnirda ular qisqa dasturda oltinchi, erkin dasturda beshinchi oʻrinni egalladi. Bu natijalari ularga dunyoning eng yaxshi 5 ta konkida uchuvchi juftliklar roʻyxatiga kirishga imkon berdi.

2017-yilgi mavsumda Walsh va Michuad juftligi oʻsmirlar oʻrtasidagi Gran-pri seriyasining ikki bosqichiga yoʻllanma olishdi. Rigada oʻtkazilgan birinchi bosqichda juftlik bronza medalini qoʻlga kiritdi. Zagrebda boʻlib oʻtgan bosqichda esa toʻrtinchi oʻrinni egalladilar. 2018-yil yanvar oyida bu juftlik birinchi marta kattalar oʻrtasidagi Kanada chempionatida ishtirok etishdi. Musobaqa natijalariga koʻra, Evelyn va Trennt beshinchi oʻrinni egalladilar. 2018-yilgi oʻsmirlar oʻrtasidagi jahon chempionatida bu juftlik qisqa dasturda beshinchi, erkin dasturda esa oltinchi oʻrinni egalladi.

Bu juftlik 2021-yilning „Challenger“ seriyasiga kiruvchi Autumn Classic International turnirida debyutini oʻtkazishi rejalashtirilgan edi, biroq Evelyn koʻkrak qafasi infeksiyasini yuqtirib olgan va u davolanishi uchun ikki oy antibiotiklar qabul qilish talab qilingan.

Juftlik oʻzlarining birinchi Skate America Gran-pri turnirida oxirgi oʻrinni egalladi. Bir necha hafta oʻtgach NHK Trophy musobaqasida qatnahsib, oltinchi oʻrinni egalladi.

Natijalari 
Trennt Michaud bilan

Manbalar 

Yashayotgan insonlar
2001-yilda tugʻilganlar
8-iyulda tugʻilganlar
German Onugkha

German Olegovich Onugkha (1996-yil, 6-iyulda tugʻilgan) — rossiyalik professional futbolchi, Isroilning Bnei Sakhnin klubiga Vejle Boldklubdan ijaraga olingan.

Klubdagi faoliyati 
U Rossiya Professional Futbol Ligasida Zenit Penza klubi safida 2017-yilning 1-sentyabrida Ryazan klubiga qarshi oʻyinda debyut qilgan.

U Rossiya futbol milliy ligasidagi debyutini 2018-yilning 4-martida Volgar Astrakhan klubida Khimkiga qarshi oʻyinda oʻtkazdi. 

U 2019-yil, 25-sentabr kuni Krasnodar klubining asosiy tarkibidagi debyutini Rossiya kubogi doirasida Nizhny Novgorodga qarshi oʻyinda oʻtkazdi. U Rossiya Premyer-ligasidagi debyutini 2020-yil, 5-iyul kuni Krasnodar safida Sankt-Peterburgning Zenit klubiga qarshi oʻyinning 82-daqiqasida Marcus Berg oʻrniga maydonga tushgan.

2020-yil, 11-avgustda u 2020-21-yilgi mavsum uchun Tambov klubiga sotib olish huquqi bilan ijaraga olindi. 2021-yil, 26-yanvarda ijara muddatidan oldin tugatildi.

2021-yilning 1-fevralida u Vejle klubiga 2021-yilning 30-iyuniga qadar sotib olish huquqi bilan ijara asosida klubga qoʻshildi. 2021-yil, 4-iyulda Krasnodar Vejle Onugkha huquqlarini sotib olganini eʼlon qildi.

2021-yil, 14-iyulda u 2021-22-yilgi mavsum uchun Krylia Sovetov Samara PFK klubiga sotib olish opsiyasi bilan ijara asosida qoʻshildi. 2021-yil, 1-sentabrda u Krylia Sovetovdagi ijarasidan chaqirib olindi va sotib olish opsiyasi bilan mavsum qolgan qismi uchun Qozonning Rubin klubiga ijaraga berildi. Rubin klubi sotib olish opsiyasidan foydalanmadi.

Shaxsiy hayoti 
Uning onasi rus va otasi nigeriyalik.

Faoliyat statistikasi

Manbalar 

Futbol assotsiatsiyasi hujumchilari
Rossiya futbolchilari
Yashayotgan insonlar
1996-yilda tugʻilganlar
Rayan Cherki

Mathis Rayan Cherki (talaffuzi: Matis Rayan Cherki), (2003-yil 17-avgustda tugʻilgan) — fransuz professional futbolchisi, Liga 1 klubi „Lyon“ klubida hujumkor yarim himoyachi sifatida oʻynaydi.

Yoshlik hayoti 
Cherki 2003-yil 17-avgustda Fransiyaning Lion 3- okrugida tugʻilgan. Cherkining ota-onasining ikkalasi ham jazoirlik hisoblanadi; uning otasi Fabris ham italyan millatiga mansub.

Klubdagi faoliyati 
Cherki Lyon yoshlar akademiyasining mahsuloti boʻlib, ularning eng yaxshi istiqbollaridan biri hisoblanadi. U 15 yoshida Championat National 2 da ularning jamoasida zaxira oʻyinchisi sifatida oʻynay boshladi. 2019-yilning 7-iyulida Cherki „Lyon“ bilan 2022-yilgacha boʻlgan birinchi professional shartnomasini imzoladi. U professional debyutini 2019-yil 19-oktabr kuni Liga 1 doirasidagi „Dijon“ga qarshi oʻyinda (0:0) oʻtkazdi.

2019-20-yilgi UEFA Yoshlar ligasida toʻrtta gol urganidan soʻng, u Yevropadagi debyutini 2019-yil 27-noyabr kuni Chempionlar ligasi guruh bosqichida Zenitga qarshi oʻyinda oʻtkazdi, 16 yoshu 102 kunlik, oʻyinda u 2:0 hisobidagi magʻlubiyatning 74-daqiqasida Maksvel Kornetga almashtirildi.

2020-yilning 4-yanvarida Cherki Fransiya kubogi doirasidagi "Bur -an-Bresse " ustidan 7:0 hisobida gʻalaba qozongan oʻyinda zaxira oʻyinida oʻzining birinchi asosiy golini urdi va „Lion“ safida 16 yosh140 kunligida gol urgan eng yosh futbolchiga aylandi. 18-yanvar kuni u Fransiya kubogi doirasidagi yana bir oʻyinda „Nant“ klubi ustidan 4:3 hisobida gʻalaba qozongan „Lyon“ klubining toʻrtta golida ishtirok etdi; u dubl qayd etdi va qolgan ikkita golga assistentlik qildi.

2020-yil 19-avgustda Cherki UEFA Chempionlar ligasi doirasidagi „Bavariya“ klubiga qarshi oʻyinda maydonga tushdi. Shu tariqa u UEFA Chempionlar Ligasi yarim finalida maydonga tushgan eng yosh futbolchiga aylandi. Oʻsha oʻyinda „Lyon“ klubi gʻoliblarga 3:0 hisobida magʻlub boʻlib, musobaqadan chiqib ketgan edi.

Cherki oʻzining Liga 1 dagi birinchi golini 2021-yil 2-may kuni „Monako“ ustidan 3:2 hisobida gʻalaba qozongan uchrashuvda urgan. Uchrashuvning soʻnggi daqiqalarida uning goli „Lyon“ klubining gʻalabasini taminladi.

Xalqaro darajadagi faoliyati 
Cherki ota-onasi sabab Jazoir va Fransiya termalarida oʻynash huquqiga ega hisoblanadi. Cherki 2018-yilda Fransiyaning 16 yoshgacha boʻlgan terma jamoasida ikki marta oʻynagan, har ikkisi ham Daniya terma jamoasiga qarshi oʻrtoqlik oʻyini edi.

Faoliyat statistikasi

Klubdagi natijalari

Yutugʻi 
"Olympique Lyon"

 Kupe de la Liga 2-oʻrin sohibi: 2019-20-yil.

Manbalar

Havolalar 

 Rayan Cherki — French league stats at LFP — also available in French
 Rayan Cherki at the French Football Federation (in French)
 Rayan Cherki at the French Football Federation (archived 2020-02-23) (in French)
 Rayan Cherki at Soccerway
Futbol assotsiatsiyasi hujumchilari
Fransiya futbolchilari
Yashayotgan insonlar
2003-yilda tugʻilganlar
William S. McArthur

William McArthur (talaffuzi: Uilyam MakArtur 1951-yil 26-iyulda tugʻilgan) — isteʼfodagi Amerika Qoʻshma Shtatlari armiyasi polkovnigi va NASA astronavti.

Armiya faoliyati 
McArthur 1951-yil 26-iyulda tugʻilgan va Shimoliy Karolina shtatining Red Springs shahrida oʻsgan. McArthurAmerikaning Boy Skautlarida faol boʻlgan va u yerda oʻzining ikkinchi eng yuqori darajasi – Life Scout -ga erishgan. U Amerika Qoʻshma Shtatlari Harbiy Akademiyasida oʻqidi, 1973-yilda Amaliy fan va muhandislik boʻyicha bakalavr darajasini oldi. McArthur Shimoliy Karolina shtatining Fort Bragg shahridagi 82-havo desant diviziyasida xizmat qilgan soʻngra, AQSh armiyasi aviatsiya maktabida oʻqigan. Koreya va Jorjiyada xizmat safarlarida boʻlgan (1983-yilda Jorjiya Texnologiya Institutida Aerokosmik muhandislik fanlari magistri darajasini olgan).

NASA faoliyati 
1987-yilda McArthur AQSh harbiy-dengiz kuchlari sinov uchuvchilar maktabida oʻqidi va eksperimental sinov uchuvchisi sifatida taʼlim oldi. U NASAda parvoz sinovlari muhandisi lavozimiga tayinlangan va 1990-yilda astronavt nomzodi sifatida tanlangan. McArthuring birinchi kosmik parvozi 1993-yilda STS-58 bortida boʻlgan. Keyingi missiyalarga STS-74 va STS-92 kirdi.

McArthur 41 xil samolyot va kosmik kemada 9000 soatdan ortiq parvozni amalga oshirdi.

Shaxsiy hayoti 
McArthur sobiq Cynthia Kathryn Lovinga uylangan. Uning ikki qizi bor. McArthur velosipedda yurishni, suratga olishni va shaxsiy kompyuterlar bilan ishlashni yoqtiradi. 2009-yil may oyida u koinot fani va muhandislik sohasiga qoʻshgan hissasi, shuningdek, Shotlandiya kosmik maktabi bilan olib borgan targʻibot ishlari uchun Strathclyde universitetining faxriy doktori unvoniga sazovor boʻldi. U hozirda Texasning Friendswood shahrida istiqomat qiladi.

Manbalar 

Yashayotgan insonlar
1951-yilda tugʻilganlar
NASA
Fazogirlar
Kosmonavt